Cecilie Liane

Cecilie Bratteland Liane (født 13. juli 1991) er en norsk fotballspiller fra Froland.

Hun begynte med fotball som 8-åring og spilte på guttelaget i Froland Idrettslag til hun var 16 år. I 2006 var hun med å vinne Norway cup og ble i finalen kåret til finalens beste spiller.

I 2007 hentet Amazon Grimstad Liane til Toppserien, hvor hun debuterte mot Team Strømmen i 0-2-tap. Dette året spilte hun 14 kamper som debutant og scoret 1 mål. I 2008 sesongen spilte hun 20 kamper og scoret 2 mål. Samme år ble hun etablert som toppseriespiller. Hun spilte i Amazon Grimstad frem til Kolbotn ønsket henne før 2010 sesongen, med Dan Eggen som trener. Her etablerte hun seg som høyreback, og spilte fast der frem til 2017 da hun gikk over til Stabæk. Hun står totalt med 56 kamper for Amazon Grimstad og 113 for Kolbotn, totalt 169 toppkamper for de to klubbene. Hun spilte for Stabæk i 2017-sesongen.Tidligere A-lagspiller Cecilie Liane - Stabæk Fotball

På landslaget debuterte hun i Finland for J16 landslaget og har siden fulgt alle landslagsklassene opp til U23-landslaget. Hun har totalt 52 U-landskamper, og scoret 5 mål fra sin back-posisjon.

 Referanser 

Eksterne lenker

 Om Cecilie Bratteland Liane , fra nettstedet altomfotball.no

Kategori:Fødsler i 1991
Kategori:Norske fotballspillere
Kategori:Fotballspillere for Amazon Grimstad FK
Kategori:Fotballspillere for Kolbotn Fotball Kvinner
Kategori:Fotballspillere for Stabæk Fotball Kvinner
Kategori:Personer fra Froland kommune